У заключны дзень турніру разыгрываліся медалі ў асобных відах. Лідар беларускай зборнай Меліціна Станюта ў нядзелю тройчы ўздымалася на педэстал гонару. У практыкаванні з абручом яна заваявала срэбра (18,700 бала), за кампазіцыю з мячом — бронзу (таксама 18,700 бала). Трэцяе месца нашай спартоўцы дасталася і пасля выступу з булавамі (18,650 бала). У практыкаванні са стужкай Станюта заняла пятае месца, а чацвёртае — яшчэ адна наша суайчынніца, Кацярына Галкіна.